यूँ होता....तो क्या होता !: भारतीय परिवार और पिता\nहमारी पितृसत्तात्मक व्यवस्था में पिता को यदि निर्णय लेने से सम्बंधित सभी अधिकार प्राप्त हैं और वह एक राजा की तरह प्रतीत होते हैं तो वहीं जीविकोपार्जन से लेकर परिवार की हर ख़ुशी के आगे वे अपनी व्यक्तिगत आवश्यकताओं और इच्छाओं को कब ताक़ पर रख देते हैं इसका अनुमान स्वयं उन्हें भी नहीं होता होगा! कुल मिलाकर पिता घर का मुखिया भी है और दुखिया भी। वह चाचा चौधरी और साबू दोनों का रोल प्ले करते हैं। मुसीबत के समय वे ही घर के रॉबिनहुड और स्पाइडर मैन भी हैं। सुपर हीरो की तरह हर समस्या का समाधान उनके पास ही होता है।\nहमारे हिन्दुस्तानी परिवारों में लड़कियों को कुकिंग एवं अन्य घरेलू काम सीखने की उपयोगिता बताते समय ये ताना मारा जाता है कि "ससुराल में जाकर हमारी नाक़ मत कटवा दियो" या फिर वो सुप्रसिद्ध पर अजीब सा डायलॉग कि "पति के दिल का रास्ता पेट से होकर जाता है." गोया, पति न हुआ मगध साम्राज्य हो गया जिस पर राज करे और सम्पूर्ण प्रजा (ससुराल पक्ष) का दिल जीते बिना हम चक्रवर्ती नहीं बन सकते! पर ख़ैर, इस तरह की बातें लगभग सबने सुनी ही होंगी। मुद्दा यह है कि असल लानतें तो लड़कों के ही हिस्से में आती हैं। मसलन, "इस निकम्मे से कौन बियाह करेगा?", "सारा दिन मुफ्त की रोटी तुडवा लो बस", "बाप चप्पल घिसता रहे और ये साहबजादे, पलंग पर पड़े टीवी देखें", और सबसे क्लासिक "ख़ुद कमाओगे, तब पता चलेगा!"\nअस्सी के दशक तक पैदा होने वाले सभी लड़के यदि अपना बचपन याद करें तो उसमें आकाशगंगा की तरह उड़ती हुई चप्पल और उससे स्वयं को बचाने का प्रयास करती हुई एक तस्वीर अवश्य रोशन होगी। ये चप्पलें मम्मी-पापा या घर के किसी भी बड़े सदस्य की ओर से इन लड़कों की औंधी हरक़तों के एवज़ में तत्काल ईनाम स्वरूप प्राप्त होती थीं। यदि इनके पहले प्रहार से बच्चा उछलकर स्वयं को बचा लेता था, तो यह केस 'हाथ से गया' ही समझो! क्योंकि उसके बाद उसका कॉलर पकड़कर पीठ पर लात-घूंसों की जो सुनामी चलती थी उसकी आहें ये लड़के आज भी बचपन में ढूंढते हैं।\nइस हिंसक घटना के आफ्टर इफेक्ट की सबसे क्यूट बात ये होती थी कि कुटाई-पिटाई के बाद मम्मी उसका पसंदीदा खाना बनाती, बहिन अपने हिस्से का भी उसे ठूंसने को दे देती और बंदा लपर-लपर उसे खा भी लेता। पर पिता से उसकी खुन्नस हफ़्तों बरक़रार रहती। जैसे-तैसे बोलचाल शुरू होती भी, तब तक फिर धुनाई का नंबर आ जाता। मुझे लगता है कि लड़के इसलिए ही थोड़े ज्यादा जिद्दी और धुनी होते हैं। पिटते समय मुंह फाड़-फाड़कर इतना रोये हैं कि बड़े होने के बाद इन्हें ज्यादा रोना आ ही नहीं पाता क्योंकि इनके आँसुओं का स्टॉक बचपन में ही निबट गया था।\nआम भारतीय परिवारों में पिता और बेटी का जो रिश्ता होता है वैसा पिता-पुत्र का नहीं होता और एक अनकहा, अघोषित शीतयुद्ध दोनों में जारी रहता है। ये एक ही घर में दो कट्टर दुश्मनों के रहने जैसा है जिनके संदेशों का आदान-प्रदान करने के लिए स्त्री प्रजाति डाकिये की भूमिका निभाती आई है। जैसे, "अपने बेटे को बता देना, फलाना ढिकाना टाइप" या कि "आप पापा को बोल देना" इत्यादि। वैसे इतिहास की इक्का-दुक्का घटनाओं में ये दोनों प्राणी बिना आई कांटेक्ट के संवाद बोलते भी दृष्टिगोचर हुए हैं।\nपर जैसे माँ, बनने के बाद लडकियाँ बहुत कुछ समझने लगती हैं, वैसे ही पिता बनने के बाद लड़के भी सयाने हो जाते हैं। उनका अपने पिता के प्रति सम्मान बढ़ जाता है। बचपन की डांट और सारी बातों का अर्थ समझने लगते हैं। अपने पिता की बहुत परवाह करते हैं। बचपन का खोया जुड़ाव अब स्थापित होने लगता है। ये अच्छी बात है कि आजकल के बच्चे और माता-पिता के बीच अब पहले सी दूरियाँ नहीं होतीं और वे बेझिझक अपनी बात कह-सुन सकते हैं। लेकिन वे पुराने दिन भी कम हसीं नहीं थे।\nमेरे घर-परिवार के सदस्यों, मित्रों और आप सबको पिता-दिवस की असंख्य शुभकामनाएँ!\n#iChowk में 17-6-2018 को प्रकाशित\nप्रस्तुतकर्ता Preeti 'Agyaat' पर 12:58 pm\nशिवम् मिश्रा 17 जून 2018 को 11:14 pm


Review Tubelight Salman Is Wholesome Entertainer But Director Kabir Khan Failed This Time To Make An Entertaining Film | REVIEW TUBELIGHT : उम्मीद के मुताबिक 'रोशनी' नहीं कर पाई सलमान की ट्यूबलाइट - Firstpost Hindi\nREVIEW TUBELIGHT : उम्मीद के मुताबिक 'रोशनी' नहीं कर पाई सलमान की ट्यूबलाइट\nसलमान ने दिया उम्मीद से दोगुना लेकिन कबीर खान फेल हो गए\nUpdated On: Jun 23, 2017 06:26 AM IST\nकलाकार: सलमान खान, ओम पुरी, सोहेल खान, जूजू, मातिन रे तंगु\nक्या आपको यकीन है? जी हां, इस बात को निर्देशक कबीर खान ने हमसे बार-बार पूछा जब ट्यूबलाइट का प्रमोशन चल रहा था लेकिन जब हमने कबीर खान की ये फिल्म देख ली है तो अब इसका जवाब देने की बारी आ गई है.\nइसका जवाब यही है कि यकीन तो बिल्कुल था लेकिन आप यकीन पर खरे नहीं उतरे.\nबस सलमान 'और कुछ नहीं'\nट्यूबलाइट पूरी तरह से सलमान खान की फिल्म है जहां दर्शक और उनके चाहने वाले सलमान के एक नये अभिनय अंदाज से रूबरू होंगे लेकिन ये फिल्म एक अनुभव इसलिये नहीं बन पायेगी क्योंकि फिल्म सिर्फ सलमान के इर्द-गिर्द ही घूमती है.\nसिर्फ सलमान को प्रमोट करने की कोशिश\nकई मंझे हुये किरदारों के फिल्म में होने के बावजूद उनको पूरी तरह से नजरअंदाज कर दिया गया है. जिसका बुरा असर फिल्म की कहानी पर पड़ता है. ये फिल्म सलमान खान के एक्टिंग शेड्स को शो केस करने की महज एक कोशिश है.\nभारत-चीन युद्ध की कहानी\nफिल्म की कहानी की पृष्ठभूमि सन 1962 के भारत-चीन युद्ध की है. एक पहाड़ी इलाके के छोटे से कस्बे में दो भाई - लक्ष्मण सिंह बिष्ट और भरत सिंह बिष्ट साथ रहते हैं.\nजिनका एक दूसरे के लिये प्यार कूट-कूट कर भरा है. दोनों ही भारतीय सेना के कुमाऊं रेजीमेंट में काम करना चाहते हैं. भरत यानि सोहेल खान की नैया तो पार हो जाती है लेकिन लक्ष्मण को उसकी मंदबुद्धि की वजह से मौका नहीं मिल पाता.\nभरत अपनी रेजीमेंट के बॉस के सामने हाथ पैर जोड़कर कैसे भी लक्ष्मण को सेना का हिस्सा बना लेता है. जब चीन से युद्ध का ऐलान होता है तब मोर्चे पर भरत का जाना पड़ता है.\nलड़ाई में चीन की सेना उसे युद्धबंदी बना लेती है. उसके बाद यही कहानी है कि कैसे लक्ष्मण खुद पर यकीन करके भरत को अपने पास ले आता है?\n'बजरंगी भाईजान' जितनी मजेदार नहीं\nअगर कोई कमर्शियल फिल्ममेकर अपनी फिल्म लेकर आता है तो उम्मीद इसी बात की रहती है कि उस फिल्म में मनोरंजन के सारे तड़के देखने को मिलेंगे. इस मामले मे कबीर खान अपनी पिछली फिल्म बजरंगी भाईजान में शत प्रतिशत नम्बर लेकर आए थे लेकिन इस बार ट्यूबलाइट में वो अपना पिछला रिजल्ट दोहरा नहीं पाये.\nघिसट-घिसट कर चलती है स्टोरी\nट्यूबलाइट के शुरु में ही चीजों को स्थापित कर दिया गया है और उसके बाद पूरी फिल्म में एक ही बात को ही आगे घसीटा गया है कि सलमान खान का यकीन कैसे रंग लाएगा.\nएक दर्शक के नजरिये से आपको पहले से पता चल ही जाता है कि इसका 'दी एंड' कैसे होने वाला है, लिहाजा थोड़ी देर के बाद आपका मन फिल्म से उचट जाता है.\nएक्सपेरिमेंट हुआ फेल\nकबीर खान की इस बात के लिए तारीफ की जानी चाहिए कि उन्होंने कुछ अलग कहने की कोशिश की है भले ही वो इस प्रयोग में नाकाम साबित हुए हों.\n'रंगभेद' पर की चोट\nकबीर खान ने ट्यूबलाइट के जरिये ये दिखाने की अच्छी कोशिश की है कि भारत के ही सुदूर प्रांतों में रहने वाले लोगों को खुद एक हिंदुस्तानी साबित करने के लिए कैसे संघर्ष करना पड़ता है? इसके लिए उनकी तारीफ करनी चाहिए.\nसलमान ने दिया उम्मीद से 'दोगुना'\nएक्टिंग की बात करें तो सलमान खान उम्मीद से दोगुने खरे उतरे हैं. एक मंदबुद्धि शख्स के रूप में उनके अभिनय का अंदाजा पहली बार देखने को मिलेगा और इस बात को देखकर बेहद खुशी होती है कि वो अब अपने कंफर्ट जोन से बाहर निकलने की पूरी कोशिश कर रहे हैं.\nबाल कलाकार मातिन रे तंगु को देखने में अच्छा लगता है और अपनी भूमिका में वो पूरी तरह से फिट नजर आते हैं. कुछ ये ही हाल चीन की अभिनेत्री जूजू का है.\nओम पुरी, बिजेंद्र काला, मोहम्मद जीशान अयूब और यशपाल शर्मा मंझे हुये कलाकार हैं लेकिन पूरी फिल्म में एक भी ऐसा सीन नहीं है जहां पर इनकी प्रतिभा खुलकर सामने आई हो.\nएक्टिंग सोहेल के बस की बात नहीं\nभरत के रोल मे सोहेल खान हैं लेकिन इस बार भी अभिनय की बारीकियां उनके रास्ते का रोड़ा बन गई हैं. सलमान के साथ इमोशनल सीन्स में वो अपनी तरफ से इंटेसिटी पैदा नहीं कर पाये हैं. कंपोजर प्रीतम भी इस बार अपने सुर ताल का जादू छेड़ने में नाकामयाब रहे हैं.\n'लिटिल बॉय' की कॉपी कर बना दी 'ट्यूबलाइट'\nट्यूबलाइट हॉलीवुड की फिल्म लिटिल बॉय पर आधारित है और अगर कबीर की मानें तो उन्होंने मूल कहानी के कुछ तत्वों को लेकर एक अलग कहानी का ताना बाना बुना है लेकिन जिस किसी ने भी मूल फिल्म देखी है उसको ट्यूबलाइट देखकर यही लगेगा कि कबीर ने थोड़ा नही बल्कि मूल फिल्म का एक बड़ा हिस्सा अपनी फिल्म में उठा लिया है.\nये फिल्म महज अपने सबजेक्ट के बलबूते आपको फील गुड का एहसास कराएगी. मुझे तो अभी तक इस बात पर यकीन नहीं हो रहा है कि सलमान का यकीन सोहेल को वापस कैसे लेकर आया?\nये तो दूसरे सैनिक को खुद के जूते देने की बात थी जिसकी वजह से गलतफहमी पैदा हुई और उसी वजह से सोहेल की जान बची.\nशाहरुख का शानदार कैमियो\nशाहरुख खान के रोल के बारे में ज्यादा कुछ कहना मुनासिब नहीं होगा. इतना जरुर कहूंगा कि फिल्म के पहले हाफ में उनके दीदार होते हैं और उनका काम शानदार है. और हां.. क्या तुमको यकीन है...ये शब्द शाहरुख खान के ही है फिल्म में फिर भी कबीर खान की ये फिल्म निराश करती है.\nTags: Om PuriSALMAN KHANsohail khantubelighttubelight reviewzhu zhuओम पुरीजूजूट्यूबलाइटट्यूबलाइट रिव्यूमातिन रे तंगुमैटिन रेसलमान खानसोहेल खान


विज्ञान और तकनीक की दुनियाँ: विज्ञान लेखन पर\nविज्ञान लेखन पर\nविज्ञान' शब्द पर प्रारंभ से ही एक विशिष्ट वर्ग का एकाधिकार ही देखा गया है. यही कारण है कि आम जनमानस सामान्यतः इसे एक आकाशकुसुम की तरह ही, सम्मान से मगर एक दूरी से ही देखता है. इस प्रवृत्ति ने एक विषय के रूप में विज्ञान को गरिमा तो दी है, मगर आम जनों से दूरी इसके दीर्घकालीन भविष्य के दृष्टिकोण से उचित नहीं कही जा सकती.\nविज्ञान और विज्ञान लेखन की दशा में दिनों-दिन उन्नयन ने आज इसे एक महत्त्वपूर्ण मुकाम पर ला पहुँचाया है, किन्तु इसकी जनस्वीकृति सुनिश्चित करने हेतु विज्ञान लेखकों को ही आगे आ इसकी दिशा सुनिश्चित करने की जरुरत है.\nइस दिशा में सबसे महत्वपूर्ण तत्त्व है इसकी भाषा. भाषा में महत्वपूर्ण तथ्य यह है कि क्लिष्ट विषयों की व्याख्या में प्रयुक्त भाषा और आम बोलचाल की भाषा में काफी फर्क होता है. संस्कृत, अंग्रेजी जैसी विशिष्ट भाषाओँ में ही विज्ञान साहित्य की उपलब्धता इसकी लोकस्वीकृति में बाधक है. जनता को उसीकी भाषा में विज्ञान को पहुँचने के लिए कुलीन संकोच को तोड़ना होगा; तभी विज्ञान में स्वतंत्र चिंतन और लोक भागीदारी का संयोजन सुनिश्चित हो सकेगा.\nआम तौर पर विज्ञान लेखन मूलतः ऐसे विषयों के इर्द-गिर्द ही घूमता रहता है, जो आम जनता को प्रत्यक्ष रूप से प्रभावित नहीं करते. विज्ञान को आम जनता के सरोकारों से जोड़ने की जरुरत है, और विज्ञान लेखक इस दायित्व को ज्यादा बेहतर ढंग से निभा सकते हैं.\nनई पीढी और बच्चों में विज्ञान के प्रति जागरूकता पैदा करने के लिए इसे जटिल व्याख्याओं के बंधन से मुक्त करना होगा. इसी पीढी के हाथों में ही न सिर्फ विज्ञान लेखन बल्कि विज्ञान जगत का भी भविष्य है. इसलिए इन्हें स्वयं से जोड़ने के लिए इसमें लचीलापन लाना होगा.\nअकादमिक संस्थाओं के माध्यम से भी विज्ञान लेखन को दृढ़ता देने के प्रयास सुनिश्चित करने होंगे. किसी शोधार्थी का मूल्यांकन सिर्फ उसके शोध प्रबंध से प्रकाशित शोधपत्रों से ही नहीं, बल्कि विज्ञान को आम जनता के बीच पंहुचाने में सफलता के पैमाने पर रखकर भी होना चाहिए. इस दिशा में शोध निर्देशकों को भी सकारात्मक भूमिका निभाने को प्रेरित किया जाना चाहिए. अकादमिक जगत की सक्रियता विज्ञान लेखन की स्थिरता सुनिश्चित करने में अत्यंत ही महत्वपूर्ण भूमिका निभा सकती है.\nनिष्कर्षतः, विज्ञान लेखन की दिशा विज्ञान को प्रयोगशालाओं तथा अकादमिक जकड़न से मुक्ति दिलाने और आम जन तक सुलभ बनाने की ओर ही होनी चाहिए.\nPosted by Shashank Dwivedi at 22:24\nLabels: विज्ञान लेखन


ms dhoni became the first player to play 200 matches in ipl latest ipl 2020 news csk vs rr dhoni ne itihas racha avd | IPL 2020 : आईपीएल में 200 मैच खेलने वाले पहले खिलाड़ी बने एमएस धौनी, इन रिकॉर्ड पर भी है कब्जा\nms dhoni became the first player to play 200 matches in ipl latest ipl 2020 news csk vs rr dhoni ne itihas racha avd\nUpdated Date Mon, Oct 19, 2020, 9:21 PM IST\nMS Dhoni first player play 200 matches in ipl : टीम इंडिया के पूर्व कप्तान और चेन्नई सुपर किंग्स के कैप्टन महेंद्र सिंह धौनी ने राजस्थान के खिलाफ आईपीएल 2020 के 37वें मैच में मैदान पर उतरते ही इतिहास रच डाला है. धौनी आईपीएल में 200 मैच खेलने वाले पहले खिलाड़ी बन गये हैं.\nआईपीएल में सबसे अधिक मैच खेलने वाले खिलाड़ियों की सूची में धौनी के बाद रोहित शर्मा का नंबर आता है. रोहित अब तक 197 मैच आईपीएल में खेल चुके हैं और दोहरे शतक से केवल3मैच दूर हैं. रोहित शर्मा ने इसी सीजन में सुरेश रैना के सबसे अधिक आईपीएल खेलने के रिकॉर्ड को पीछे छोड़ा था. रैना ने 193 आईपीएल मैच खेले हैं. सबसे अधिक मैच खेलने के मामले में केकेआर के विकेट कीपर बल्लेबाज दिनेश कार्तिक 191 मैचों के साथ चौथे स्थान पर बने हुए हैं. रॉयल चैलेंजर्स बेंगलुरु के कप्तान विराट कोहली 186 मैचों के साथ पांचवें स्थान पर बने हुए हैं.\nधौनी का आईपीएल में प्रदर्शन\nधौनी का आईपीएल में प्रदर्शन शानदार रहा है. बतौर खिलाड़ी उन्होंने अब तक 4568 रन बनाये हैं. जिसमें उन्होंने केवल एक बार अर्धशतक लगाया है. उनका व्यक्तिगत उच्च स्कोर नाबाद 84 रन है. वहीं बतौर विकेट कीपर उन्होंने अब तक 110 कैच और 39 स्टंप किये हैं.\nआईपीएल के सबसे सफल कप्तान धौनी, सबसे अधिक मैच में कप्तानी करने का है रिकॉर्ड\nआईपीएल में बतौर कप्तान धौनी का रिकॉर्ड शानदार रहा है. धौनी आईपीएल में सबसे सफल कप्तान माने जाते हैं. उनके नाम सबसे अधिक मैचों में कप्तानी करने का रिकॉर्ड है. धौनी अब तक 184 मैचों में कप्तानी कर चुके हैं, जिसमें उन्होंने 107 मैच जीते और 75 मैच हारे हैं. जबकि एक मैच का कोई रिजल्ट नहीं आया.\nPublished Date Mon, Oct 19, 2020, 9:21 PM IST


CBSE Sample Papers for Class 10 Social Science in Hindi Medium Paper2- CBSE Tuts\nCBSE Sample Papers for Class 10 Social Science in Hindi Medium Paper 2\nJanuary 14, 2019 by Fazal LeaveaComment\nCBSE Sample Papers for Class 10 Social Science in Hindi Medium Paper2are part of CBSE Sample Papers for Class 10 Social Science in Hindi Medium. Here we have given CBSE Sample Papers for Class 10 Social Science in Hindi Medium Paper 2.\nSample Paper Set Paper 2\nStudents who are going to appear for CBSE Class 10 Examinations are advised to practice the CBSE sample papers given here which is designed as per the latest Syllabus and marking scheme as prescribed by the CBSE is given here. Paper2of Solved CBSE Sample Papers for Class 10 Social Science in Hindi Medium is given below with free PDF download Answers.\nसमय :3घण्टे\nइस प्रश्न-पत्र में कुल 26 प्रश्न हैं। सभी प्रश्न अनिवार्य हैं।\nप्रत्येक प्रश्न के अंक उसके सामने दिए गए हैं।\nप्रश्न संख्या 1 से7अति लघु-उत्तरीय प्रश्न हैं। प्रत्येक प्रश्न 1 अंक का है।\nप्रश्न संख्या 8 से 18 तक प्रत्येक प्रश्न3अंक का है। इनमें से प्रत्येक प्रश्न का उत्तर 80 शब्दों से अधिक का नहीं होना चाहिए।\nप्रश्न संख्या 19 से 25 तक प्रत्येक प्रश्न5अंक का है। इनमें से प्रत्येक प्रश्न का उत्तर 100 शब्दों से अधिक का नहीं होना चाहिए।\nप्रश्न संख्या 26 मानचित्र से सम्बंधित है। इसके दो भाग हैं 26(A) और 26(B) / 26(A)2अंक का इतिहास से तथा 26(B)3अंक का भूगोल से है। मानचित्र का प्रश्न पूर्ण होने पर उसे अपनी उत्तर-पुस्तिका के साथ नत्थी करें।\nपूर्ण प्रश्न-पत्र में विकल्प नहीं हैं। फिर भी कई प्रश्नों में आंतरिक विकल्प हैं। ऐसे सभी प्रश्नों में से प्रत्येक से आपको एक ही विकल्प हल करना है।\n‘हिन्द स्वराज’ पुस्तक के लेखक का नाम लिखिए। 1\nलेटराइट मृदा भारत के किन-किन क्षेत्रों में पाई जाती है? 1\nभारत के किसी एक राजनीतिक दल का नाम लिखिए जिसका जन्म आंदोलन से हुआ हो। 1\nलोकतंत्र के अर्थ को स्पष्ट कीजिए। 1\n“यह आवश्यक नहीं की जेब में रखा रुपया वे सब वस्तुएँ एवं सेवाएँ खरीद सके, जिनकी आपको एक बेहतर जीवन के लिए आवश्यकता हो सकती है। ऐसी दो आवश्यकताएँ बताइए जो रुपयों से खरीदी नहीं जा सकतीं। 1\nकेरल में शिशु मृत्यु दर कम होने के कारण बताइए।\nपैकेटों पर अंकित अधिकतम खुदरा मूल्य आपके लिए किस प्रकार लाभकारी है? 1\n‘कॉर्न लॉ’ क्या था? उसे क्यों समाप्त किया गया? उसकी समाप्ति के क्या परिणाम हुए? 3\n“खाद्य पदार्थों ने दूर देशों के बीच सांस्कृतिक आदान-प्रदान को बढ़ावा दिया।” इस कथन को तीन उदाहरण देकर स्पष्ट कीजिए। 3\nआदि-औद्योगीकरण ने किसानों और दस्तकारों को किस प्रकार लाभान्वित किया? 3\nभारत आने के बाद गाँधीजी ने किन-किन तीन स्थानों पर सत्याग्रह आंदोलन चलाया? (1 x3= 3)\nसंसार भर में पुस्तकों की बढ़ती हुई माँग को पूरा करने के लिए अपनाए गए किन्हीं तीन उपायों की व्याख्या कीजिए। (1 x3= 3)\nचार्ल्स डिकेन्स के उपन्यासों में दर्शाए गए 19वीं सदी के यूरोप के शहरी जीवन का वर्णन कीजिए। 3\n1919 में प्रस्तावित रॉलट एक्ट के खिलाफ गाँधीजी ने राष्ट्रव्यापी सत्याग्रह आंदोलन चलाने का फैसला क्यों लिया? कोई तीन कारण स्पष्ट कीजिए। 3\nजीन क्रांति किसे कहते हैं? कार्बनिक कृषि का आज अधिक प्रचलन क्यों है? दो कारण दीजिए। (1 +2= 3)\nहमारे जीवन को समृद्ध तथा आरामदायक बनाने में परिवहन एवं संचार के साधनों की भूमिका की उदाहरण सहित परख कीजिए। 3\nभारत में दुर्ग-बस्तर-चंद्रपुर लौह-अयस्क पेटी की किन्हीं तीन विशेषताओं का वर्णन कीजिए। (3 x 1 = 3)\nभारत में बहुदलीय व्यवस्था ने प्रजातंत्र को किस प्रकार मज़बूत किया है? स्पष्ट कीजिए। 3\nलोकतांत्रिक व्यवस्था से किन मूल्यों के आधार पर यह उम्मीद करना उचित है कि वह सद्भावपूर्ण सामाजिक जीवन उपलब्ध कराएगी? स्पष्ट कीजिए। 3\nआधुनिक लोकतांत्रिक व्यवस्थाओं में सत्ता की साझेदारी के अलग-अलग तरीके क्या हैं? इनमें से प्रत्येक का एक उदाहरण भी दीजिए। 3\nभारतीय अर्थव्यवस्था में वैश्वीकरण के प्रभाव की भूमिका की आलोचनात्मक समीक्षा कीजिए। 3\nउपभोक्ता सुरक्षा अधिनियम (कोपरा), 1986 के अंतर्गत उपभोक्ता विवादों के निपटारे के लिए त्रिस्तरीय न्यायिक तंत्र के महत्त्व का विश्लेषण कीजिए। 3\n“राष्ट्रवाद की पहली स्पष्ट अभिव्यक्ति 1789 में ‘फ्रांसीसी क्रांति’ के साथ हुई।” कथन की परख कीजिए। 5\nउन कारणों की परख कीजिए जिन्होंने अमेरिका को वियतनाम के विरुद्ध युद्ध से हटने के लिए मजबूर किया। 5\nसामान्यतः खनिजों को किन दो वर्गों में बांटा गया है? प्रत्येक वर्ग के खनिजों की तीन-तीन विशेषताएँ दीजिए। (2 +3= 5)\nभारतीय अर्थव्यवस्था में रसायन उद्योगों की भूमिका को विश्लेषण कीजिए। 5\n“कानून बनाकर राजनीति को सुधारना अति कठिन है।” कथन का मूल्यांकन कीजिए। 5\nलोकतांत्रिक की किन्हीं पाँच विशेषताओं का वर्णन कीजिए। 5\nउदारीकरण किसे कहते हैं? भारतीय अर्थव्यवस्था पर उदारीकरण के किन्हीं चार प्रभावों का वर्णन कीजिए। (1 +4= 5)\nसंगठित और अंसगठित क्षेत्रकों की रोज़गार परिस्थितियों की तुलना कीजिए। 5\n(A) भारत के दिए गए राजनीतिक रेखा-मानचित्र पर\nपहचानिए : (a) से अंकित किया गया वह स्थान, जहाँ जलियाँवाला बाग हत्याकाण्ड हुआ था। 1\nपता लगाकर चिन्हित कीजिए : (b) वह स्थान, जहाँ से सविनय अवज्ञा आंदोलन की शुरूआत हुई थी। 1\n(B) भारत के दिए गए राजनीतिक रेखा-मानचित्र पर\n(c) से अंकित किया गया एक प्रमुख गन्ना उत्पादक राज्य\nपता लगाकर चिन्हित कीजिए :\n(i) तापीय ऊर्जा संयंत्र : रामागुंडम\n(ii) सॉफ्टवेयर प्रौद्योगिकी पार्क : मोहाली (1 + 1 = 2)\nनोटः निम्नलिखित प्रश्न केवल दृष्टिबाधित परीक्षार्थियों के लिए प्रश्न संख्या 26 के स्थान पर हैं : (5 x 1 = 5)\n(a) उस शहर का नाम लिखिए जहाँ जलियाँवाला बाग हत्याकाण्ड हुआ था।\n(b) उसे स्थान का नाम लिखिए जहाँ नील उगाने वाले किसानों का आंदोलन हुआ था।\n(c) राष्ट्रीय राजमार्ग7(N.H. 7) के उत्तरी स्टेशन का नाम लिखिए।\n(d) कैगो आणविक संयंत्र किस राज्य में स्थित है?\n(e) दुर्गापुर लोहा और इस्पात संयंत्र कहाँ पर स्थित है?\nलेटराइट मृदा भारत के पश्चिमी तटीय प्रदेशों, प्रायद्वीपीय पठार के पूर्वी भागों तथा मेघालय में पाई जाती है।\nआम आदमी पार्टी (AAP)।\nऐसी शासन व्यवस्था जिसमें देश का शासन जनता द्वारा निर्वाचित प्रतिनिधियों द्वारा चलाया जाता है तथा जो जनता के प्रति उत्तरदायी होते हैं।\nप्रदूषण रहित वातावरण एवं बिना मिलावट वाले खाद्य-पदार्थ।\nकेरल में शिशु मृत्यु दर कम है क्योंकि वहाँ शिक्षा एवं स्वास्थ्य सुविधाएँ अन्य राज्यों की तुलना में बेहतर एवं पर्याप्त हैं।\nअधिकतम खुदरा मूल्य उत्पाद के अधिकतम मूल्य को दर्शाता है। उपभोक्ता के लिए यह लाभकारी है क्योंकि यदि कोई विक्रेता छपे मूल्य से अधिक कीमत पर वस्तु को बेचे तो उपभोक्ता इस पर आपत्ति जता सकता है।\n18वीं शताब्दी के अंतिम दशक में ब्रिटेन की आबादी तेजी से बढ़ने लगी। इससे देश में भोजन की मांग भी बढ़ने लगी। सरकार ने बड़े भूस्वामियों के दबाव में कानून पास करके मक्के के आयात पर रोक लगा दी। जिस कानून की सहायता से मक्के के आयात पर रोक लगाई थी, उसे ही ‘कॉर्न-लॉ’ कहा जाता था। कॉर्न-लॉ की समाप्ति तथा उसके परिणाम-खाद्य पदार्थों की ऊँची कीमतों से परेशान उद्योगपतियों और शहरी नागरिकों ने सरकार को इस कानून को तुरंत वापिस लेने के लिए बाध्य कर दिया। कॉर्न-लॉ के निरस्त होने का परिणाम यह हुआ कि अब बहुत कम कीमत पर खाद्य पदार्थों का आयात किया जाने लगा। आयातित खाद्य पदार्थों की लागत ब्रिटेन में पैदा होने वाले खाद्य पदार्थों से भी कम थी। फलस्वरूप ब्रिटिश किसानों की स्थिति दयनीय हो गई क्योंकि वे आयातित माल की कीमत का मुकाबला नहीं कर सकते थे। विशाल भू-भागों पर खेती बंद हो गई। हजारों लोग बेरोजगार हो गए तथा गाँवों से उजड़ कर वे या तो शहरों या दूसरे देशों में जाने लगे।\nआधुनिक युग से पहले खाद्य पदार्थ दूर देशों के बीच सांस्कृतिक आदान-प्रदान का माध्यम बन गए थे :\nजब भी व्यापारी और मुसाफिर किसी नए देश में जाते थे तब वे वहाँ नई फ़सलों के बीज बो देते थे।\nआलू, सोयाबीन, मूंगफली, मिर्च, टमाटर, शकरकंद, मक्का और ऐसे बहुत-से पदार्थ लगभग पाँच सौ वर्ष पहले नहीं थे। यह खाद्य पदार्थ यूरोप और एशिया में तब आए जब कोलंबस गलती से अमेरिका महाद्वीप\nपहुँच गया था। बहुत-से खाद्य पदार्थ अमेरिका से हमारे पास आए।\nस्पेघेटी (Spaghetti) और नूडल्स की भूमिका भी महत्त्वपूर्ण रही। चीन से नूडल्स पश्चिम में पहुँचा और वहाँ स्पेघेटी का जन्म हुआ। इसी प्रकार पास्ता अरबों के साथ पाँचवी सदी में सिसली पहुँचा जो अब इटली की ही एक टापू है। इसी तरह के आहार भारत और जापान में पाए जाते हैं। इसलिए यह कहना मुश्किल है इनका जन्म कैसे और कहाँ हुआ होगा। लेकिन यह कहा जा सकता है कि आधुनिक काल से पहले भी दूर देशों के बीच सांस्कृति आदान-प्रदान चल रहा होगा।\nवह मार्ग जिससे चीनी रेशम (सिल्क) पश्चिम की ओर भेजा जाता था, रेशम मार्ग कहलाता है। इतिहासकारों ने बहुत सारे सिल्क मार्गों के बारे में बताया है। जमीन या समुद्र से होकर गुजरने वाले ये रास्ते ने केवल एशिया के विशाल क्षेत्रों को एक-दूसरे से जोड़ने का काम करते थे बल्कि एशिया को यूरोप और उत्तरी अफ्रीका से भी जोड़ते थे। इसी रास्ते से चीनी पॉटरी (Pottery)’ और भारत के दक्षिण-पूर्व एशिया के कपडे व मसाले दुनिया के दूसरे भागों तक पहुँचते थे। वापसी में सोने-चाँदी जैसी कीमती धातुएँ यूरोप से एशिया पहुँचती थीं। इस प्रकार विश्व को जोड़ने में रेशम मार्ग ने महत्त्वपूर्ण भूमिका निभाई।\nभारत आने के बाद गाँधीजी ने कई स्थानों पर सत्याग्रह आंदोलन चलाया :\n1916 में गाँधीजी ने बिहार के चम्पारन जिले में किसानों को संघर्ष के लिए प्रेरित किया।\n1917 में उन्होंने गुजरात के खेड़ा जिले के किसानों की मदद के लिए सत्याग्रह का आयोजन किया।\n1918 में गाँधीजी सूती कपड़ा कारखानों के मजदूरों के बीच सत्याग्रह आंदोलन चलाने अहमदाबाद गए।\nसंसार भर में पुस्तकों की बढ़ती हुई माँग को पूरा करने के लिए अपनाए गए उपाय :\nकिताबों की बढ़ती माँग के चलते यूरोप में 15वीं सदी में वुडब्लॉक प्रिटिंग का चलन हुआ जिसके द्वारा कपडे, ताश के पत्ते और छोटी-मोटी टिप्पणियाँ छापी जाने लगीं।\nसस्ती और तेज़ मुद्रण के जन्मदाता गुटेन्बर्ग थे जिन्होंने प्रिंटिंग प्रेस का आविष्कार कर किताबों की बढ़ती माँग को पूरा करने में सफलता प्राप्त की।\n18वीं सदी के अंत तक छापेखाने की तकनीक में लगातार सुधार हुआ। 19वीं सदी के मध्य तक न्यूयार्क के रिचर्ड एम०हो० ने शक्ति चालित बेलनाकार प्रेस को कारगर बना दिया था। 19वीं सदी के अंत तक ऑफसेट प्रेस आ गया था, जिससे एक साथ छह रंग की छपाई संभव थी।\nइस प्रकार विभिन्न खोजों व प्रयासों से 20वीं सदी तक संसार भर में पुस्तकों की बढ़ती माँग को पूरा किया जा सकने में सफलता प्राप्त हुई।\nचार्ल्स डिकेन्स ने अपने उपन्यासों में लोगों के जीवन व चरित्र पर औद्योगीकरण के दुष्प्रभावों का सजीव चित्रण किया था। 19वीं सदी में यूरोप ने औद्योगिक युग में प्रवेश किया। कारखानों का निर्माण हुआ और व्यवसाय में लाभ बढे। अर्थव्यवस्था विकसित हुई। परंतु साथ ही मजदूर वर्ग की समस्याएँ भी बढ़ीं। शहर अधिक काम और कम मजदूरी के लिए भटकते श्रमिकों से भर गए। गरीब व बेरोजगार काम की तलाश में सड़कों की खाक छानने लगे और वर्क हाउस या रैन-बसेरों में पनाह लेने लगे। उद्योगों की प्रगति के साथ-साथ मुनाफाखोरों को सही व मजदूरों को कमतर इंसान मानने की प्रवृत्ति चल पड़ी। डिकेन्स ने न केवल लाभ के लोभ की आलोचना की बल्कि उन विचारों को भी आड़े हाथों लिया जो इन्सानों को महज उत्पादन का औज़ार मानते थे।\nगाँधीजी ने 1919 में रॉलट एक्ट के खिलाफ राष्ट्रव्यापी सत्याग्रह आंदोलन चलाने का फैसला लिया :\nभारतीय सदस्यों के भारी विरोध के बावजूद रॉलट एक्ट को इम्पीरियल लेजिस्लेटिव काउंसिल ने बहुत जल्दबाजी में पारित कर दिया था।\nइस कानून द्वारा सरकार को राजनीतिक गतिविधियों को कुचलने और राजनीतिक कैदियों को दो साल तक बिना मुकदमा चलाए जेल में बंद रखने का अधिकार मिल गया था।\nमहात्मा गाँधी जी ने इसे बेहद अन्यायपूर्ण कानून माना तथा वे ऐसे कानून के विरुद्ध अहिंसक तरीके से नागरिक अवज्ञा चाहते थे।\nजीन क्रति, जिसमें जननिक इंजीनियरी सम्मिलित है, में जननिक इंजीनियरिंग द्वारा बीजों की नई संकर किस्मों का आविष्कार कर फसलों का उत्पादन बढ़ाया जाता है। कार्बनिक कृषि को आज अधिक प्रचलन है क्योंकि (i) यह उर्वरकों तथा कीटनाशकों के प्रयोग के बिना की जाती है; (ii) पर्यावरण में इसका नकारात्मक प्रभाव नहीं पड़ता।\nसुचारू परिवहन एवं संचार व्यवस्था के अभाव में आधुनिक जीवन की कल्पना भी नहीं की जा सकती। परिवहन एवं संचार के आधुनिक साधनों ने जीवन को अत्यधिक आरामदायक एवं समृद्ध बना दिया है :\nसड़क-यातायात, रेल-यातायात, जल-यातायात एवं वायुयानों द्वारा लोग गतिशील हो पाते हैं तथा एक स्थान से दूसरे स्थान तक बहुत कम समय में आसानी से आ-जा सकते हैं।\nडाक-तार एवं टेलीफोन संचार के व्यक्तिगत साधन हैं। जिनसे लोगों में परस्पर सम्पर्क आसानी से स्थापित हो जाता है। इनकी सहायता से हम विश्व के किसी भी कोने में रह रहे किसी भी व्यक्ति से सम्पर्क स्थापित कर सकते हैं।\nजनसंचार के इलेक्ट्रॉनिक माध्यमों का भी तीव्र गति से विस्तार हो रहा है, जैसे-रेडियो, टी०वी०, फिल्में और नई इंटरनेट प्रणाली। इन सबकी सहायता से किसी भी नई सूचना का संपूर्ण विश्व में शीघ्र ही प्रसारण हो जाता है। इस प्रकार सभी लोग एक-दूसरे के साथ घनिष्ठता से जुड़े रहते हैं।\nभारत में दुर्ग-बस्तर-चंद्रपुर लौह-अयस्क पेटी की किन्हीं तीन विशेषताएँ :\nयह पेटी महाराष्ट्र तथा छत्तीसगढ़ राज्यों में स्थित है। छत्तीसगढ़ के बस्तर जिले में बेलाडिला पहाडी श्रृंखलाओं में अति उत्तम कोटि का हेमेटाइट पाया जाता है जिसमें इस गुणवत्ता के लौह के 14 जमाव मिलते हैं।\nइस हेमेटाइट में इस्पात बनाने में आवश्यक सर्वश्रेष्ठ भौतिक गुण विद्यमान होते हैं।\nइन खदानों का लौह अयस्क विशाखापट्टनम पत्तन से जापान और दक्षिण कोरिया को निर्यात किया जाता हैं।\nभारत विभिन्नताओं का देश है। विश्व में ऐसा अन्य कोई देश नहीं है जहाँ भारत जैसी विविधताएँ पाई जाती हैं। भारत में विभिन्न धर्मों, सम्प्रदायों, जातियों के व्यक्ति निवास करते हैं जिनके हित एक-दूसरे भिन्न हैं। ऐसी परिस्थिति में एकदलीय या द्विदलीय प्रतिनिधित्व प्रणाली सभी के हितों को पूरा नहीं कर सकती। अत: बहुदलीय व्यवस्था में प्रत्येक धर्म, सम्प्रदाय तथा जाति को उचित प्रतिनिधित्व प्रदान कर प्रजातंत्र को मजबूत किया है।\nनागरिक की गरिमा और आज़ादी को सुरक्षित रखने के लिए लोकतंत्र अति महत्त्वपूर्ण है।” यह कथन निम्नलिखित कारणों से सिद्ध होता है :\nलोकतंत्र लोगों का शासन है। शासन की शक्तियाँ जनता में निहित होती हैं। इसमें समस्त जनता की राजनीतिक, आर्थिक और सामाजिक उन्नति की जाती है। किसी विशेष वर्ग के हितों की ओर ध्यान नहीं दिया जाता।\nलोकतंत्र समानता पर आधारित होता है। प्रत्येक व्यक्ति को शासन में भाग लेने का अधिकार होता है। जाति, धर्म, जन्म, वंश आदि का कोई भेदभाव नहीं किया जाता।\nस्वतंत्रता भी लोकतंत्र का महत्त्वपूर्ण गुण है। समुदाय बनाने, धर्म के अनुसार पूजा-पाठ करने, भाषण देने, प्रेस आदि की स्वतंत्रता सबको प्राप्त होती है।\nलोकतंत्र में लोग कानूनों का पालन स्वाभाविक रूप से करते हैं। जनता स्वयं ही कानून बनाती है अथवा जनता की इच्छानुसार उनके चुने हुए प्रतिनिधियों द्वारा कानूनों का निर्माण किया जाता है।\nलोकतंत्र प्रगतिशील सरकार है। इसमें राजनीतिक, आर्थिक, सामाजिक तथा सांस्कृतिक सुधार किए जाते हैं। जनता के प्रतिनिधि इस बात का प्रयास करते हैं कि शासन में अधिक से अधिक सुधार किए जाएं, जिससे राजनीतिक और सामाजिक बुराइयों को दूर किया जा सके।\nआधुनिक लोकतांत्रिक व्यवस्थाओं में सत्ता की साझेदारी के अलग-अलग तरीके निम्न हैं :\nसरकार के तीन अंगों-विधानपालिका, कार्यपालिका और न्यायपालिका में सत्ता का विभाजन सत्ता की साझेदारी का एक तरीका है। विधानपालिका कानून बनाती है, कार्यपालिका कानून लागू करती है और न्यायपालिका कानून को उल्लंघन करने वालों को दंडित करती है। प्रायः सभी लोकतांत्रिक देशों में ऐसी व्यवस्था पाई जाती है।\nकेन्द्रीय सरकार तथा प्रांतीय सरकारों में सत्ता का विभाजन भी सत्ता की साझेदारी का एक तरीका है। भारत, संयुक्त राज्य अमेरिका जैसे संघीय राष्ट्रों में सत्ता के विभाजन की ऐसी ही व्यवस्था है।\nसंविधान द्वारा सत्ता को समाज के विभिन्न समूहों में बांटना सत्ता की साझेदारी का एक अन्य तरीका है। बेल्जियम में केन्द्रीय सरकार के मंत्रियों में आधे मंत्री फ्रेंच भाषाई और आधे मंत्री डच भाषाई हैं।\nभारतीय अर्थव्यवस्था पर वैश्वीकरण भिन्न-भिन्न प्रभाव पड़े हैं। वैश्वीकरण से उपभोक्ताओं, विशेषकर शहरी क्षेत्र में धनी वर्ग के उपभोक्ताओं को लाभ हुआ है। इन उपभोक्ताओं के समक्ष पहले से अधिक विकल्प उपलब्ध । हैं और वे अब अनेक उत्पादों की उत्कृष्ट गुणवत्ता और कम कीमत से लाभ उठा रहे हैं। इससे ये लोग पहले की तुलना में आज अपेक्षाकृत उच्चतर जीवन स्तर का आनंद ले रहे हैं, परंतु छोटे उत्पादकों व कुटीर उद्योगों को वैश्वीकरण से हानि हुई है।\nबढ़ती हुई प्रतिस्पर्धा के चलते छोटे उद्योग अब समाप्त होते जा रहे हैं। इन क्षेत्रों में लगे लोगों के सामने आज बेरोजगारी का खतरा मंडरा रहा है। कई छोटे उद्योग बंद हो गए हैं एवं कई श्रमिक बेरोजगार हो गए हैं। निर्यातकों के बीच प्रतिस्पर्धा से बहुराष्ट्रीय कम्पनियों को अधिक लाभ कमाने में मदद मिली है, परंतु वैश्वीकरण के कारण मिले लाभ में श्रमिकों को न्यायसंगत हिस्सा नहीं मिल पाया है।\nभारत में उपभोक्ता आंदोलन ने भिन्न-भिन्न संगठनों के निर्माण में पहल की है जिन्हें सामान्यतः उपभोक्ता अदालत या उपभोक्ता संरक्षण परिषद् कहा जाता है। ये उपभोक्ता का मार्गदर्शन करती हैं कि वह कैसे उपभोक्ता अदालत में मुकद्दमा दर्ज कराए। उपभोक्ता सुरक्षा अधिनियम (कोपरा) के अंतर्गत उपभोक्ता विवादों के निपटारे के लिए जिला, राज्य और राष्ट्रीय स्तरों पर एक त्रिस्तरीय न्यायिक तंत्र स्थापित किया गया है।\nजिला स्तरीय अदालतें 20 लाख तक के मामलों से संबंधित मुकद्दमों पर विचार करती हैं। राज्य स्तरीय अदालतें 20 लाख से 1 करोड़ तक एवं राष्ट्र स्तरीय अदालतें 1 करोड़ से अधिक की दावेदारी से संबंधित मुकदमों को देखती हैं। यदि कोई मुकद्दमा जिला स्तरीय अदालत में रद्द कर दिया जाता है तो उपभोक्ता राज्य स्तरीय अदालत में और उसके बाद राष्ट्र स्तरीय अदालत में भी अपील कर सकता है।\nराष्ट्रवाद की पहली स्पष्ट अभिव्यक्ति 1789 में फ्रांसीसी क्रांति के साथ हुई। 1789 में फ्रांस एक ऐसी राज्य था जिसके सम्पूर्ण भू-भाग पर एक निरंकुश राजा का आधिपत्य हुआ करता था। फ्रांसीसी क्रांति से जो राजनीतिक और संवैधानिक बदलाव हुए उनसे प्रभुसत्ता राजतंत्र से निकल कर फ्रांसीसी नागरिकों के समूह में हस्तांतरित हो गई। फ्रांसीसी क्रांति ने घोषणा की कि अब लोगों द्वारा बनाए गए राष्ट्र का गठन होगा तथा वे ही उसके नियति तय करेंगे।\nप्रारंभ से ही फ्रांसीसी क्रांतिकारियों ने ऐसे अनेक कदम उठाए जिनसे फ्रांसीसियों में एक सामूहिक पहचान की भावना पैदा हो सकती थी। पितृभूमि और नागरिक जैसे विचारों पर बल दिया गया जिसे एक संविधान के अंतर्गत समान अधिकार प्राप्त थे। एक नया फ्रांसीसी झंडा (तिरंगा) चुना गया जिसने पहले के राष्ट्रध्वज की जगह ले ली। स्टेट जनरल का चुनाव सक्रिय नागरिकों के समूह द्वारा किया जाने लगा और उसका नाम बदल कर नेशनल एसेंबली कर दिया गया। नयी स्तुतियाँ रची गईं, शपथे ली गईं, शहीदों का गुणगान हुआ और यह सब राष्ट्र के नाम पर हुआ।\nएक केन्द्रीय प्रशासनिक व्यवस्था लागू की गई जिसने अपने भू-भाग में रहने वाले सभी नागरिकों के लिए समान कानून बनाए। आंतरिक आयात-निर्यात शुल्क समाप्त कर दिए गए और भार तथा नापने की एक समान व्यवस्था लागू की गई। क्षेत्रीय बोलियों को हतोत्साहित किया गया। उस समय पेरिस में फ्रेंच बोली और लिखी जाती थी, वही राष्ट्र की सांझी भाषा बन गई।\nउत्तरी वियतनाम में हो ची मिन्ह के नेतृत्व वाली सरकार तथा गो दिन्ह दिएम के नेशनल लिबरेशन फ्रंट के आपसी गठबंधन की बढ़ती ताकत से अमेरिका भयभीत था। अमेरिकी नीति निर्माता इस बात को लेकर चिंतित थे कि यदि हो ची मिन्ह सरकार अपनी योजनाओं में कामयाब हो गई तो और देशों में भी साम्यवादी सरकारें स्थापित हो जाएंगी। इसी खतरे से निपटने के लिए अमेरिका ने अपनी सेनाएँ और गोला-बारूद वियतनाम में तैनात करना शुरू कर दिया। परंतु यह युद्ध अमेरिका के लिए महंगा साबित हुआ। रासायनिक तथा अत्याधुनिक हथियारों के होते हुए भी उसके बहुत सारे सैनिक मारे गए तथा अमेरिका पीछे हटने के लिए मजबूर हो गया।\nअमेरिका के वियतनाम के विरुद्ध युद्ध से हटने के कारण :\nवियतनाम के साथ अमेरिका का यह युद्ध काफी संघर्षपूर्ण था। इस युद्ध में आधुनिक हथियारों से लैस हजारों अमेरिकी सैनिकों ने भाग लिया। अमेरिका ने वियतनाम की शक्ति को बहुत कम समझकर उस पर आक्रमण किया था परंतु राष्ट्रवाद से ओत-प्रोत वियतनामियों ने जल्दी ही उसका यह भ्रम तोड़ दिया।\nअमेरिकी लोग सरकार का विरोध कर रहे थे कि उसने देश की फौजों को ऐसे युद्ध में झोंक दिया है। जिसे किसी भी हाल में जीता नहीं जा सकता था।\nअमेरिकी युवाओं की सेना में भर्ती ने लोगों के गुस्से को हवा दी। युद्ध में भेजे जाने वाले अधिकांश युवा अल्पसंख्यक और गरीब मेहनतकश वर्ग से संबंधित थे।\nइस युद्ध के प्रति विरोध के स्वरों को बुलंद करने में अमेरिकी मीडिया और फिल्मों ने अहम भूमिका निभाई।\nसामान्यतः खनिजों को धात्विक तथा अधात्विक खनिजों में बांटा गया है।\nधात्विक खनिज वे खनिज होते हैं जिनसे धातु को प्राप्त किया जाता है। जैसे-लौह अयस्क, तांबा आदि।\nधात्विक खनिज की विशेषताएँ :\nये प्रायः सख्त होते हैं तथा इनमें अपनी चमक होती है। ये दबाव डालने पर टूटते नहीं हैं।\nइन्हें पिघलाकर नए उत्पाद, जैसे चद्दरें एवं छड़े, बनाए जाए सकते हैं। यह खनिज मुख्यत: आग्नेय तथा रूपांतरित शैलों में पाए जाते हैं।\nलोहा, मैंगनीज, तांबा, चांदी, एल्युमिनियम तथा टिन आदि धात्विक खनिज के उदाहरण हैं।\nअधात्विक खनिज वे खनिज होते हैं जिनसे धातुएँ प्राप्त नहीं की जा सकतीं। जैसे-अभ्रक, कोयला आदि।\nअधात्विक खनिज की विशेषताएँ :\nये सख्त एवं चमकदार नहीं होते तथा दबाव डालने पर ये टुकड़ों में बदल जाते हैं।\nइन्हें पिघलाकर नए उत्पाद नहीं बनाए जा सकते। यह खनिज मुख्यतः परतदार शैलों में पाए जाते हैं।\nकोयला, नमक, सल्फर, हीरा, जिप्सम, चूने का पत्थर आदि अधात्विक खनिज के उदाहरण हैं।\nभारत में रसायने उद्योगों का तीव्रता से विकास एवं विस्तार हो रहा है। सकल घरेलू उत्पाद में रसायन उद्योग की भागीदारी लगभग 3% है। यह उद्योग एशिया का तीसरा बड़ा तथा विश्व में आकार की दृष्टि से 12वें स्थान पर है। अकार्बनिक तथा कार्बनिक दोनों क्षेत्रों में तीव्र वृद्धि दर्ज की गई है।\nअकार्बनिक रसायनों में सल्फ्यूरिक अम्ल (उर्वरक, कृत्रिम वस्त्र, प्लास्टिक आदि के निर्माण में प्रयुक्त), नाइट्रिक अम्ल, क्षार, सोडा ऐश (काँच, साबुन, अपमार्जक, कागज़ में प्रयुक्त होने वाले रसायन) तथा कास्टिक सोडा आदि सम्मिलित हैं। कार्बनिक रसायनों में पेट्रो-रसायन शामिल है जिनका कृत्रिम वस्त्र, कृत्रिम रबर, प्लास्टिक, दवाईयाँ, औषध रसायनों के बनाने में प्रयोग किया जाता है। ये उद्योग तेल-शोधन शालाओं या पैट्रो-रसायन संयंत्रों के निकट स्थापित होते हैं।\nरसायन उद्योग उत्पादक होने के साथ-साथ एक बड़ा उपभोक्ता भी है।\nराजनीतिक चुनौतियों के लिए कोई अंतिम सूची नहीं बनाई जा सकती क्योंकि प्रत्येक देश को भिन्न-भिन्न राजनीतिक चुनौतियों का सामना करना पड़ता है। जिनका समाधान वे अपने ढंग से कानून बनाकर करते हैं। कानून बनाकर राजनीति को सुधारना निश्चित रूप से एक महत्त्वपूर्ण भूमिका अदा कर सकता है। सावधानी से बनाए कानून गलत राजनीतिक आचरणों को हतोत्साहित तथा अच्छे काम-काज को प्रोत्साहित कर सकते हैं। परंतु केवल विधिक संवैधानिक बदलावों को ला देने से लोकतंत्र की चुनौतियों को हल नहीं किया जा सकता।\nउदाहरण के लिए, क्रिकेट में एल.बी.डब्ल्यु के नियमों में बदलाव से बल्लेबाजों द्वारा प्रयोग किए जा रहे नकारात्मक दावपेंचों को कम किया जा सकता है परंतु केवल नियमों में बदलाव से क्रिकेट का खेल नहीं सुधर सकता। इसे मुख्यतः खिलाड़ियों, प्रशिक्षकों और क्रिकेट बोर्डों द्वारा ही नियंत्रित करना होगा।\nयह सत्य है कि प्रत्येक राजनीतिक समस्या का समाधान केवल कानून बनाकर नहीं किया जा सकता है क्योंकि राजनीतिक दलों को अनावश्यक नियमों में बांधना उचित नहीं जान पड़ता। राजनीतिक दल स्वयं भी ऐसे कानूनों को पारित करने की सहमति प्रदान नहीं करेंगे जिनसे उनकी गतिविधियों पर अंकुश लगाया जा सके। निष्कर्षतः यह कहा जा सकता है कि राजनीतिक सुधारों का काम मुख्यत: राजनीतिक दलों, कार्यकर्ताओं, आंदोलनों और राजनीतिक रूप से सचेत नागरिकों द्वारा ही संभव है।\nलोकतंत्र तभी संभव है जब देश में समानता, स्वतंत्रता तथा भाईचारे की भावना विद्यमान हो। अतएव लोकतंत्र के निम्नलिखित मूलभूत आधार अथवा विशेषताएँ हैं :\nसमानता लोकतंत्र का मुख्य आधार है। समानता में अमीर-गरीब, ऊँच-नीच, जात-पात, धर्म, रंग व लिंग आदि का भेदभाव नहीं होता। सभी नागरिकों को समानाधिकार प्राप्त हैं। कानून के समक्ष सब समान हैं।\nस्वतंत्रता लोकतंत्र का दूसरा मुख्य आधार है। नागरिकों को सामाजिक, राजनीतिक तथा आर्थिक स्वतंत्रता प्राप्त होती है।\nलोकतंत्र का तीसरा मुख्य आधार भ्रातृ-भाव है। सभी नागरिक मिलकर कार्य करते हैं। लोगों में अपनी जाति अथवा नस्ल की प्रभुसत्ता की भावना नहीं होनी चाहिए।\nलोकतंत्र में किसी एक व्यक्ति या व्यक्तियों के समूह का शासन नहीं होता बल्कि कानून को शासन होता है। कोई भी व्यक्ति, चाहे उसका पद कितना भी बड़ा क्यों ना हो, कानून से ऊपर नहीं होता। कानून की दृष्टि में सभी व्यक्ति बराबर होते हैं।\nलोकतंत्र में प्रभुसत्ता लोगों में निहित होती है। सरकार लोगों की इच्छानुसार शासन चलाती है। सरकार की शक्तियों को अंतिम स्रोत जनता ही होती है।\nसरकार द्वारा विदेशी व्यापार एवं विदेशी निवेश पर लगाए गए अवरोधों या प्रतिबंधों को हटाने की प्रक्रिया को उदारीकरण कहा जाता है।\nभारतीय अर्थव्यवस्था पर उदारीकरण के प्रभाव :\nउदारीकरण की नीति के परिणामस्वरूप देश में उद्योग एवं अवसंरचना क्षेत्र में प्रत्यक्ष विदेशी निवेश में बहुत वृद्धि हुई। उदारीकरण ने औद्योगिक क्षेत्र में मंदी पर लगाम लगाई। सकल घरेलू उत्पाद में भी उदारीकरण की नीति के कारण उल्लेखनीय वृद्धि दर्ज की गई है।\nउदारीकरण द्वारा करे दरों में गिरावट आई तथा अर्थव्यवस्था पर से अनावश्यक नियंत्रण को हटा दिया गया।\nविभिन्न परियोजनाओं की स्थापना में व्यापक निवेश और आधुनिकीकरण ने विशेष रूप से कपड़ा, ऑटामोबाइल, कोयला, धातु, सॉफ्टवेयर उद्योग इत्यादि में उन्नति की जिसके कारण रोजगार के अवसरों में भी वृद्धि हुई।\nउदारीकरण द्वारा आयात तथा निर्यात प्रक्रिया को और अधिक सरल बना दिया गया जिसके फलस्वरूप विदेशी पूंजी के निवेश तथा विदेशी तकनीक को बढ़ावा मिला।\nसंगठित और अंसगठित क्षेत्रकों की रोज़गार परिस्थितियों की तुलना :\n(a) अमृतसर (पंजाब)\n(b) चम्पारन (बिहार)\nWe hope the CBSE Sample Papers for Class 10 Social Science in Hindi Medium Paper2help you. If you have any query regarding CBSE Sample Papers for Class 10 Social Science in Hindi Medium Paper 2, dropacomment below and we will get back to you at the earliest.


Magbook-10 जून:हर दिन कुछ कहता है!!!\n10 जून:हर दिन कुछ कहता है!!!\nभारतीय क्रिकेट: मिली वर्ल्ड कप ऐतिहासिक जीत\nलार्ड्स को क्रिकेट का मक्का कहा जाता है और वहां जीत दर्ज करना अपने आप में क्रिकेट के हज के बराबर है. 1986 में भारतीय टीम जब इंग्‍लैंड दौरे पर गई थी तो पहले ही टेस्‍ट मैच में ऐसी अप्रत्‍याशित जीत मिल जाएगी यह किसी ने नहीं सोचा था.\nभारतीय क्रिकेट के इतिहास के लिए 10 जून के दिन का खास महत्व है. यही वह दिन है, जब भारतीय टीम को पहली बार लार्ड्स मैदान पर टेस्‍ट मैच में जीत हासिल हुई. कपिल देव की अगुवाई में भारतीय टीम ने 10 जून 1986 को इंग्‍लैंड को5विकेट से हराकर इतिहास रचा था. इस मैच में इंग्‍लिश टीम ने पहली पारी में 294 रन बनाए थे जिसके जवाब में भारतीय टीम ने अपनी पहली पारी 341 रन पर समाप्‍त की. इसके बाद इंग्‍लैंड के बल्‍लेबाज दूसरी पारी में 180 रन पर ही सिमट गए. ऐसे में भारत के पास मैच जीतने का बेहतरीन मौका था और उन्‍होंने दूसरी पारी में5विकेट खोकर 136 रन का लक्ष्‍य हासिल कर लिया और इतिहास रच दिया.\nइस जीत के नायक दिलीप वेंगसरकर रहे, जिन्होंने पहली पारी में शानदार शतक लगाया.इससे पहले इंग्लैंड ने पहले बल्लेबाजी करते हुए 294 रन का स्कोर खड़ा किया. जवाब में भारत ने अच्छी शुरुआत करते हुए तीन विकेट के नुकसान पर 232 रन बना लिए थे. तभी गेंदबाजी पर डेरेक प्रिंगल आए और अगले 32 रनों के भीतर भारत ने पांच विकेट खो दिए.\nदूसरे दिन के खेल की समाप्ति तक दिलीप 81 रनों के निजी स्कोर पर एक छोर पर टिके हुए थे.\nइससे पहले भारत लॉर्ड्स में 10 टेस्ट मैच खेल चुका था, लेकिन किसी में भी उसे जीत हासिल नहीं हुई. 8 मैच में उसे हार मिली, जबकि2मैच ड्रा हुए थे.ऐसे में तीसरे दिन की शुरुआत पर यही लग रहा था कि भारत लॉर्ड्स में इस बार भी जीत का स्वाद नहीं चख पाएगा. लेकिन दिलीप अलग ही इरादे के साथ मैदान पर उतरे थे.अंग्रेजी गेंदबाजों के सामने उन्होंने एक छोर संभाले रखा और धीरे-धीरे अपने शतक की ओर बढ़ते रहे.इस तरह उन्होंने 170 गेंदों पर अपना शतक पूरा किया और भारत ने इंग्लैंड के ऊपर बढ़त हासिल कर ली. भारत की पहली पारी ख़त्म होने पर उसके पास 47 रन की बढ़त थी.\nइसके बाद, इंग्लैंड ने अपनी दूसरी पारी में धीमी, लेकिन सधी हुई शुरुआत की.\nबावजूद इसके कपिल देव, मनिंदर और रवि शास्त्री की तिकड़ी के आगे अंग्रेजी बल्लेबाजों की एक ना चली और पूरी टीम दूसरी पारी में 180 रनों पर आउट हो गई.अब भारत को टेस्ट मैच के अंतिम दिन दूसरी पारी में जीत के लिए 134 रनों की दरकार थी.दूसरी पारी में भारत की शुरुआत अच्छी नहीं रही और 78 रनों के स्कोर पर टीम ने4विकेट खो दिए.अब लग रहा था कि भारत यह मैच हार जाएगा. इस बीच पहली पारी के हीरो वेंगसरकर भी 33 रन बनाकर आउट हो गए.ऐसे में रवि शास्त्री क्रीज पर आए और उन्होंने संभल कर खेलना शुरू किया. उनके साथ दूसरे छोर पर मोहम्मद अजहरुद्दीन टिके थे.110 रन के स्कोर पर अजहरुद्दीन आउट हो गए. इसके बाद क्रीज पर कपिल देव आए. उन्होंने एक ओवर में तीन चौके और एक छक्का लगाकर मैच ख़त्म कर दिया.इस तरह भारत ने अपने 11वें प्रयास में लॉर्ड्स में अपना पहला टेस्ट जीत ही लिया.\nट्रेंड न्यूज12 Nov 2019\nइनोविजन ब्रांड मैनेजमेंट की ओर से सुल्तानपुर, दिल्ली के होटल Read More...\n12 नवंबर: हर दिन कुछ कहता है!!! 12 Nov 2019\n1990 में आज ही ब्रिटिश कंप्यूटर विज्ञानी टिम बर्नर्स ली Read More...\n10 नवंबर: हर दिन कुछ कहता है!!!10 Nov 2019\nआज ही के दिन दुनिया की पहली मोटरसाइकिल पेश की Read More...\n9 नवंबर: हर दिन कुछ कहता है!!!09 Nov 2019\nभारत के 27वें राज्य के रूप में उत्तराखंड अस्तित्व में Read More...\n8 नवंबर: हर दिन कुछ कहता है!!!08 Nov 2019\nआज ही के दिन जर्मन भौतिक शास्त्री विल्हेम कोनार्ड रॉन्टजन Read More...\nफ़्रांस-ब्रिटेन के साथ इटली का युद्ध\n10 जून 1940 के दिन इटली के तत्कालीन तानाशाह बेनिटो मुसोलिनी ने फ्रांस और ब्रिटेन के खिलाफ युद्ध की घोषणा कर दी. युद्ध की यह घोषणा मुसोलिनी ने द्वितीय विश्वयुद्ध में हिटलर का साथ निभाने के तहत की.हालाँकि, पहले पहल मुसोलिनी किसी भी तरह का युद्ध नहीं करना चाहता था, लेकिन जब उसने देखा कि हिटलर लगातार यूरोप में जीत हासिल करता जा रहा है, तब उसे हिटलर के साथ जाने में फायदा दिखा.इससे पहले फ़्रांस और ब्रिटेन ने मुसोलिनी को अपनी तरफ करने का प्रयास किया था. उन्होंने उसे अफ्रीका में अपने उपनिवेशों में हिस्सेदार बनने का प्रलोभन भी दिया.आगे 20 जून से इटली की सेना फ़्रांस की तरफ बढ़ने लगी थी. इसका नतीजा यह हुआ कि ब्रिटेन ने अपने यहां रह रहे इटली के सभी नागरिकों को बंधक बना लिया. वहीं, अमेरिका के राष्ट्रपति रूजवेल्ट ने एक संदेश प्रसारित किया. इस संदेश में उन्होंने फ़्रांस और ब्रिटेन की हर संभव मदद करने की घोषणा की.\nआगे द्वितीय विश्व युद्ध में सोवियत संघ ने भी ब्रिटेन और फ़्रांस का साथ दिया और दूसरी तरफ जर्मनी और इटली को जापान का साथ मिला.अंत में जर्मनी, इटली और जापान की हार हुई.\nआकाशीय बिजली से बचाव का प्रयोग\n10 जून 1752 के दिन बेंजामिन फ्रैंकलिन ने एक पतंग उड़ाकर आकाश में कड़कने वाली बिजली से इमारतों को क्षतिग्रस्त होने से बचाने का प्रयोग किया.बारिश और बिजली कड़कने के संयोग के बीच इन्होंने रेशम के रूमाल और लकड़ी की पट्टियों से बने एक क्रॉस का प्रयोग कर एक पतंग तैयार की.पतंग के एक सिरे पर बाहर निकलता हुआ एक लोहे का तार बांध दिया.इस पतंग को उड़ाने के लिए प्रयोग में लाए गए धागे के एक सिरे पर सिल्क का रिबन बंधा था और धागे व सिल्क रिबन के बीच लोहे की एक चाबी लगा दी गई थी.अब पतंग को कड़कती बिजली और तेज बारिश में उड़ाया गया.इस प्रयोग के निष्कर्षों का जिक्र करते हुए उन्होंने कहा कि बिजली चमकना वास्तव में एक प्राकृतिक विद्युतीय डिस्चार्ज प्रक्रिया है. और इस प्रकार बेंजामिन ने भवनों को बिजली से होने वाली हानि से बचाने का एक कारगर उपाय इज़ाद कर लिया.\n17 जनवरी 1706 को बोस्टन में पैदा हुए फ्रैंकलिन ने शुरूआत में अपने भाई के साथ मिलकर एक प्रिंटिंग प्रैस खोली थी, लेकिन इनका मन तो विज्ञान के क्षेत्र में ही लगा.बिल्डिंग और पानी के जहाजों की सुरक्षा करने वाली बिजली की छड़ियों की खोज के अलावा इन्होंने बैट्री, कंडक्टर और इलेक्ट्रीशियन जैसे शब्दों का प्रतिस्थापन किया.\nशुरू हुई 'दोंग सोई' की लड़ाई\n10 जून 1965 के दिन उत्तरी और दक्षिणी वियतनाम के बीच 'दोंग सोई' की लड़ाई शुरू हुई. इसमें अमेरिका दक्षिणी वियतनाम का साथ दे रहा था. 10 जून की सुबह करीब 1,500 उत्तरी वियतनामी गुरिल्ला लड़ाकों ने 'दोंग सोई' पर हमला बोल दिया. इससे पहले कि अमेरिका को पता चलता, इन लड़ाकों ने उसकी मिलिट्री सप्लाई को ब्लाॅक कर दिया.इसके साथ ही उन्होंने इस क्षेत्र में उपस्थित अमेरिकी सैन्य कैम्पों को भी घेर लिया. इस तरह उन्होंने अमेरिका को बुरी तरह फंसा दिया.आगे अमेरिका ने हवाई हमले किए. इससे उत्तरी वियतनाम के लड़ाके कुछ पीछे जरूर हटे, लेकिन तब तक उन्होंने 900 दक्षिणी वियतनामी सैनिकों को मौत के घाट उतार दिया.इसके साथ ही7अमेरिकी सैनिक मारे, 12 लापता और 35 घायल हो गए. वहीं, करीब 350 उत्तरी वियतनामी लड़ाके भी मारे गए.बाद में उत्तरी वियतनाम ने दक्षिणी वियतनाम और अमेरिका को हरा दिया.\nटेम्स नदी की यादगार वोट रेस\nब्रिटेन की ऑक्सफोर्ड और कैम्ब्रिज यूनिवर्सिटी के बीच हर साल नावों की दौड़ होती है. बोट रेस के नाम से विख्यात रेस टेम्स में 6.8 किलोमीटर लंबी धारा पर होती है और बड़ा जलसा होता है. पहली बोट रेस आज के दिन 1829 में हुई थी.1856 के बाद से यह रेस हर साल हो रही है बस दोनों विश्व युद्धों को छोड़ कर. दोनों टीमें बड़ी तैयारी के साथ रेस में आती हैं और पारंपरिक रूप से सदस्यों को ब्लूज और रेस में शामिल बोट को ब्लू बोट कहा जाता है. इनमें से कैम्ब्रिज की बोट हल्की नीली और ऑक्सफोर्ड की बोट गहरी नीली होती है. अब तक 81 बार यह रेस कैम्ब्रिज की टीम ने जीती है जबकि ऑक्सफोर्ड यूनिवर्सिटी के हिस्से 77 जीत आई हैं.\nअन्य प्रमुख घटनाओं का सिलसिलेवार ब्योरा इस प्रकार है...\n1246: नसीरुद्दीन मुहम्मद शाह प्रथम दिल्ली का शासक बना। इससे पहले दिल्ली के सुलतान अलाउद्दीन मसूद शाह को निर्वासित कर दिया गया।\n1829: ब्रिटेन की ऑक्सफर्ड और कैम्ब्रिज यूनिवर्सिटी के बीच पहली बोट रेस।\n1848: न्यूयॉर्क और शिकागो के बीच पहला टेलिग्राफ लिंक शुरू।\n1931: नार्वे ने पूर्वी ग्रीनलैंड पर कब्जा किया।\n1934: सोवियत संघ और रोमानिया के बीच राजनयिक संबंध दोबारा स्थापित।\n1940: इटली ने द्वितीय विश्व युद्ध के दौरान फ्रांस और ब्रिटेन के खिलाफ लड़ाई की घोषणा की।\n1966: वायु सेना के लड़ाकू विमान 'मिग' का महाराष्ट्र के नासिक जिले से उत्पादन शुरू।\n1967: इज़राइल ने संयुक्त राष्ट्र के प्रस्ताव पर युद्ध विराम को स्वीकार करके छह दिन से चल रहे अरब युद्ध को समाप्त कर दिया। इस दौरान इज़राइल ने यहूदियों, ईसाइयों और मुसलमानों के लिए पवित्र माने जाने वाले येरूशलम पर पूरी तरह से कब्जा कर लिया।\n1971: अमेरिका ने चीन के 21 साल के व्यापार प्रतिबंध को खत्म कर दिया।\n1972: मुंबई के मडगांव बन्दरगाह से पूर्ण वातानुकुलित पोत हर्षवर्धन का जलावतरण।\n1986: भारत ने इंग्लैंड को5विकेट से हराकर लॉर्ड्स में पहली टेस्ट जीत दर्ज की।\n1999: नाटो ने कोसोवो प्रांत पर पिछले 79 दिन से की जा रही बमबारी को रोकने का ऐलान किया। देश से सर्ब सैनिकों की वापसी शुरू होने पर यह घोषणा की गई।\n2002: पाकिस्तान ने विश्व की दूसरी सबसे ऊंची चोटी के -2 का नाम बदलकर 'शाहगौरी' कर दिया।\n2003: नासा का मंगलयान रोवर लॉन्च।\nसिनेमा समाचार07 Nov 2019\nActors Sunny Singh and Karishma Sharma along with director Abhishek Read More...


Thursday, 21 March 2019, 9:08 AM\nBy India Viral News,9November, 2018, 11:30\nनई दिल्ली: मध्य प्रदेश विधानसभा चुनाव के लिए कांग्रेस ने सभी 230 सीटों पर प्रत्याशियों का ऐलान कर दिया है. लेकिन, टिकट बंटवारों को लेकर अब बवाल शुरू हो गया है. प्रत्याशियों के ऐलान के बाद व्यापमं घोटाला के विसिल ब्लोअर डॉक्टर आनंद राय ने कहा कि मुझे कांग्रेस की तरफ से टिकट नहीं मिला है. उन्होंने कहा कि कांग्रेस अध्यक्ष राहुल गांधी ने मुझे टिकट का भरोसा दिया था. मेरी वजह से कांग्रेस ने संजीव संक्सेना को टिकट नहीं दिया है. संजीव सक्सेना व्यापमं मामले में आरोपी हैं.\nटिकट नहीं मिलने पर कांग्रेस नेता संजीव सक्सेना ने कहा कि मैं निर्दोष हूं और सच्चाई सामने जरूर आएगी. उन्होंने कहा कि मुझे ठगा गया है, इसके बावजूद मैंने पार्टी के लिए काम करने के बारे में सोचा. गंभीरता से विचार करने पर मुझे लगा कि यह गलत होगा. मुझे जरूरतमंद लोगों के लिए चुनाव लड़ना होगा. टिकट ऐलान के बाद संजीव सक्सेना दिग्विजय सिंह से मिलने गए. मुलाकात के बाद संजीव सक्सेना ने कहा कि मैं निर्दलीय चुनाव लड़ूंगा.\nकांग्रेस ने 17 उम्मीदवारों की पांचवीं लिस्ट जारी कर दी है. दिवाली के दिन चौथी लिस्ट में 29 प्रत्याशियों का ऐलान किया गया था. पांचवी लिस्ट के साथ ही कुल 230 सीटों पर कांग्रेस ने अपने उम्मीदवारों का ऐलान कर दिया है. कांग्रेस ने सरताज सिंह को होशंगाबाद विधानसभा सीट से मैदान में उतारा है. सरताज सिंह ने बीजेपी का दामन छोड़कर कांग्रेस में शामिल हो गए हैं.\nमानपुर सीट को अभी होल्ड पर रखा गया है. यह सीट अनुसूचित जनजाति के लिए आरक्षित है. वहीं, पन्ना सीट से शिवजीत सिंह को मैदान में उतारा गया है. बीजेपी ने सीट से वर्तमान विधायक और मंत्री कुसुम सिंह महदेले का टिकट काटकर बृजेंद्र सिंह को मैदान में उतारा है.